שימוש כרוני במריחואנה התקשר פעמים רבות לעלייה בסיכון לסבול מבעיות נפשיות. אפילו המציאו שם לתופעה – פסיכוזה כתוצאה מהשפעת קנאביס או CIP.
מחקר חדש מפריך את הטענה הזו. המחקר מספר כי תרכובות שאינן פסיכואקטיביות המצויות בקנאביס, מסייעות להפחית פעילות אבנורמלית של המוח שלנו, בייחוד כזו המתקשרת לפסיכוזה.
החוקרים באוניברסיטת קינג בלונדון מדווחים, כי מנה אחת של קנאבידול (Cannabidiol) או CBD עשויה להפוך לתרופה אלטרנטיבית ואפקטיבית מאוד, לטיפול בהפרעות פסיכולוגיות שונות. יתכן ובעתיד היא אף תהווה תחליף לתרופות הפסיכיאטריות שנוטלים מטופלים כיום; ביניהן טרוזין והלדול, אשר יעילות רק באופן חלקי ולרוב גורמות לתופעות לוואי קשות.
תרופות פסיכיאטריות אכן סייעו לחולי סכיזופרניה רבים להצליח ולקיים חיים נורמטיביים באופן יחסי: לתקשר חברתית עם אנשים אחרים ולהימנע מטביעה באשליות. עם זאת, אין באפשרותן לרפא את החולה באופן מוחלט, רק לנסות ולייצב את הקיים.
תוצאות המחקר חשפו מנגנונים חדשים במוח בפני החוקרים, אשר גרמו להם להבין כי כדאי להם לנסות ולפתח תרופה מסוג שונה. התרופה הזו תפעל בצורה שונה מאוד, לעומת התרופות הפסיכיאטריות שקיימות כיום. המחקר תרם לתחושה הכוללת כי CBD עשוי להיות יעיל מאוד להתמודדות עם מצבים רפואיים שונים ובעתיד, אף להחליף תרופות רבות.
מחקר מוקדם יותר, שנערך באוניברסיטת קינג בלונדון, בשנת 2017, חשף כי המשתתפים שטופלו באמצעות CBD, אכן סבלו מפחות סימפטומים פסיכיאטריים, לעומת מטופלים שקיבלו תרופת פלצבו. המחקר אף העיד כי גם הפסיכיאטר המטפל בחולים, מצא כי מצבם השתפר לאחר נטילת CBD.
האמת היא שהרעיון כי CBD עשוי לסייע ולהקל על פסיכוזות שונות, עלה לראשונה לפני עשר שנים, על ידי חוקרים בגרמניה.
המנגנון לפיו ה- CBD פועל עדיין איננו מובן לחלוטין, אך קיימת השערה כי הוא מסייע לעכב אנזים מסוים, שמנקה אנאדמיד (Anandamide – מוליך עצבי שנקשר לקולטני THC). האנאדמיד מהווה מעין תרופה טבעית נגד דיכאון, אשר מסייעת לווסת את המערכת הקנאבנואידית במוחנו.
המחקר האחרון השווה בין מטופלים שנוטלים CBD ובין מטופלים שנוטלים פלצבו, לצד קבוצת בקרה.
המשתתפים במחקר לא אובחנו עם פסיכוזה מסוימת, אבל חוו סימפטומים המעידים על תופעה נפשית.
טיפול באנשים המצויים בשלב כה מוקדם במחלה, לפני שהסימפטומים הופכים לכרוניים, הוא ההזדמנות הטובה ביותר להצליח ולהתערב באופן מוצלח; כך שאנשים לא יאלצו להתמודד עם עליות וירידות של תופעה נפשית, בעיקר סכיזופרניה, לנצח.
החוקרים ביקשו מהמטופלים לבצע פעולה המצריכה מהם שימוש בזיכרון שלהם; כזו שמחייבת אותם להפעיל שלושה אזורים שונים במוחם, המתקשרים להופעה של פסיכוזה.
סריקות MRI חשפו כי הפעילות האבנורמלית של המוח פחתה בקבוצה שנטלה CBD, לעומת מטופלים שנטלו את תרופת הפלצבו.
הממצאים מציעים כי קנאבידול עשוי לסייע ולווסת מחדש את הפעילות הנורמלית של המוח שלנו. ניכר לראות כי ה- CBD מסייע לשנות מבנים שונים במוח, בכיוון שמעיד על שיפור במצב הנפשי של המטופלים.
בעוד שעדיין קיימים פערים רבים של מידע אודות המנגנונים המעורבים במחלות כמו סכיזופרניה, ניכר כי המחקר שנערך בלונדון מציע כי קנאבנואידים עשויים לאזן את הקולטנים או האזורים במוחנו, המתקשרים לסכיזופרניה.
נראה כי ל- CBD ישנה השפעה הפוכה מזו של ה- THC או קנאבינול – המרכיב הפסיכואקטיבי בקנאביס. יש הטוענים כי THC דווקא מגרה פסיכוזה במצבים מסוימים.
אף על פי שהמנגנון של ה- CBD עדיין לא ברור, ניכר להבחין כי הוא פועל באופן שונה מאוד מהתרופות הפסיכיאטריות שקיימות כיום ולכן, הוא עשוי להציג עולם חדש של טיפולים בבעיות נפשיות – בעיקר משום שהוא לא מתקשר לתופעות לוואי קשות כלל. מדובר בעובדה קריטית, שכן מטופלים רבים כיום אינם רוצים ליטול תרופות פסיכיאטריות, בשל תופעות הלוואי הקשות.
העמיתים למחקר בלונדון, אשר בראשם עומד ד”ר סאגניק באטצ’ירא (Dr. Sagnik Bhattacharyya), מתכננים לערוך מחקר גדול-מימדים, אשר מטרתו לקבוע אחת ולתמיד אם CBD מסייע למנוע מאנשים צעירים המצויים בסיכון לפתח פסיכוזות, לסבול מבעיות מנטאליות ונפשיות מגוונות בעתיד.
ישנו צורך עז למצוא טיפול, אשר בטוח עבור אנשים צעירים המצויים בסיכון לפתח פסיכוזה. אחד היתרונות העיקריים של קנאבידול הוא שהוא בטוח ונדמה כי המטופלים נוטלים אותו בנוחות, ללא תופעות לוואי קשות או אי-נעימות. העובדות הללו הופכות את ה- CBD לטיפול אידיאלי.
אם הניסוי העתידי יצליח, הוא יספק הוכחה חותכת כי הקנאבידול הוא אכן תרופה איכותית ואפקטיבית להתמודדות עם פסיכוזות שונות. זאת ועוד, הצלחה במחקר תסלול נתיב ברור מאוד לשילוב הקנאבידול כתרופה אנטי-פסיכוטית בכל קליניקה או בית-חולים.
כיום מדינות רבות פועלות כדי להביא את המריחואנה למעמד חוקי: 32 מדינות בארה”ב, קנדה, מדינות רבות לאורך מרכז אמריקה ודרום אמריקה, איטליה, בלגיה, הולנד, פורטוגל, ספרד, שווייץ, רוסיה ואפילו אוסטרליה כבר הביאו את המריחואנה למעמד חוקי או לכל הפחות את השימוש הרפואי במריחואנה לחוקי, כמו בישראל.
כיום מציעים שילובים של THC ו- CBD ואף קיימות תרכובות שמכילות CBD בלבד, המוצעות למכירה במדינות רבות, בהן מריחואנה היא חוקית.
קנאבנואידים אחרים כמו דרונאבינול (Dronabinol) או נאבילון (Nabilone), אושרו לטיפול בתופעות לוואי של מחלת בסרטן כגון בחילה.
קנאביס מכיל יותר מ- 150 קנאבינואידים שונים. יתכן מאוד שרבים מהם בעלי איכויות תרפויטיות. יש לציין כי גם THC בפני עצמו איננו “רכיב רע” של קנאביס, אלא רכיב שמסייע להקל על מצבים בריאותיים שונים מ- CBD.